Yolombó

Ti Yolombó ket ti maysa nga ili ken munisipalidad iti Departamento ti Antioquia, Colombia. Parte ti subrehion ti Amianan-akindaya nga Antioquia. Daytoy ket mabirukan iti 108 km manipud iti Medellín.

Pakasaritaan 

Ti Yolombó ket ti maysa nga indihenio a termino a nagtaud manipud iti daytoy a lugar. Idi 1535, Don Pedro de Heredia, ti nagpundar iti Cartagena de Indias, ket nakaduktal, iti rehion ti Antioquia, ti maysa a purok ti indihenio a tattao iti isu met laeng a nagan, Yolombó. Ti ili ket immuna a tinawtawagan iti "San Lorenzo de Yolombó." Awan ti opisial a petsa iti pannakapundar ti ili.

Idi tengnga ti maika-17 a siglo, nabairukan ti balitok iti daytoy a lugar ken nangaramid ti Yolombó a kas selebrado ken nangruna nga ili. Dagiti rehistro ti parokia ket nangipakita ti dumakdakkel a pominensia ti ili babaen ti panagtaeng dagiti nangato ti ranggona a pamilia ti Espaniol.  Aginggana idi 1750, ti kabaknangna ket nakaalan ti Yolombó iti nagan a Ciudad Illustre (Narimbaw a Siudad). Nupay kasta, saan a nagpaut ti kabaknangna. Idi baetan ti 1760 ken 1800 naibusan iti balitok dagiti mina gapu iti panagusar dagiti napasayaat a teknolohia iti panagmina. Ti isasaruno daytoy a pannakaapday iti ekonomia, naipababa ti Yolombó a kas ili ti siudad ti Santo Domingo idi 1879 aginggana idi 1883. Idi 1883, ti Yolombó ket naital-o manen iti kasasaad a Distrito ken Ili ken nagtalinaay a kasta aginggana idi 2009 idi nagbalin a munisipalidad.
Ti Yolombó ket addaan kadagiti nadumaduma a klima ken nabaknang iti biodibersidad. Iti 1,450 km iti ngato ti pantar ti baybay, ti kabanbantayan a langa ti daga a ket mangited kadagiti napudot ken nalamiis a temperatura. Daytoy ket ammo para iti eksotiko nga agrikultura, dagiti bakir a napno kadagiti makaagas a mula ken dagiti gameng a kayo, ken daytoy pay ket daga nga adu iti danum ket pagaraban.

Demograpia 

Dagup a populasion: 23,958 (2015)
 Populasion ti urbano: 7,216
 Populasion ti away: 16,742
Dagup a gatad ti literasia: 84.3% (2005)
 Gatad ti literasia ti urbano: 90.5%
 Gatad ti literasia ti away: 81.5%

Segun dagiti rehistro ti senso ti DANE manipud idi 2005, ti pannakabukel ti grupo ti etniko ti Yolombó ket ti sumagand:
 Mestiso ken Puraw (98.0%)
 Apro-Colombiano (1.9%)
 Indihenio (0.1%)

Dagiti nagibasaran 

Dagiti munisipalidad ti Departamento ti Antioquia